EURÓPSKA KOMISIA V Bruseli4. 2. 2021 COM(2021) 46 final SPRÁVA KOMISIE EURÓPSKEMU PARLAMENTU, RADE, EURÓPSKEMU HOSPODÁRSKEMU A SOCIÁLNEMU VÝBORU A VÝBORU REGIÓNOV, o činnosti siete EURES v období od júla 2018 do júna 2020











Predložená v súlade s článkom 33 nariadenia (EÚ) 2016/589





















Obsah Zhrnutie 1.Úvod 1.1. Čo je EURES? 1.1.1. Právny rámec 1.1.2. Činnosti siete EURES 1.1.3. Organizácia siete EURES 1.2. Vykonávanie nariadenia o sieti EURES 2.Hlavné činnosti siete EURES: júl 2018 – jún 2020 2.1. Činnosti v krajinách siete EURES 2.1.1. Služby všeobecnej podpory pre pracovníkov a zamestnávateľov 2.1.2. Osobitné podporné služby 2.1.3. Zdroje a riadenie 2.2. Činnosti horizontálnej podpory Európskeho úradu pre koordináciu 2.2.1. Koordinácia a podpora riadenia 2.2.2. Prevádzka a vývoj portálu EURES a súvisiacej IT podpory 2.2.3. Odborná príprava a profesijný rozvoj 2.2.4. Technická podpora

2.2.5. Nadväzovanie kontaktov, výmena, osvedčené postupy a vzájomné učenie 2.2.6. Informačné a komunikačné činnosti 2.2.7. Analýza geografickej a profesijnej mobility 2.2.8. Vypracovanie vhodnej štruktúry na spoluprácu a spracúvanie, pokiaľ ide o učňovskú prípravu a stáže 2.2.9. Finančné zdroje 3.Vykonávanie nariadenia v krajinách siete EURES 3.1. Zloženie siete a organizačné záležitosti 3.1.1. Požiadavky nariadenia 3.1.2. Vykonávanie 3.1.3. Výzvy 3.2. Riadenie a spolupráca s organizáciami mimo siete EURES 3.2.1. Požiadavky nariadenia 3.2.2. Vykonávanie 3.2.3. Výzvy 3.3. Rozšírenie siete 3.3.1. Požiadavky nariadenia 3.3.2. Vykonávanie 3.3.3. Výzvy 3.4. Výmena voľných pracovných miest a životopisov 3.4.1. Požiadavky nariadenia

3.4.2. Vykonávanie 3.4.3. Výzvy 3.5. Podporné služby 3.5.1. Požiadavky nariadenia 3.5.2. Vykonávanie 3.5.3. Výzvy 3.6. Výmena informácií, plánovanie a meranie výkonnosti 3.6.1. Požiadavky nariadenia 3.6.2. Vykonávanie 3.6.3. Výzvy 3.7. Riešené opatrenia z predchádzajúceho obdobia podávania správ 4.Vykonávanie nariadenia Európskou komisiou 4.1.1. Požiadavky nariadenia 4.1.2. Vykonávanie 4.1.3. Výzvy 4.1.4. Riešené opatrenia z predchádzajúceho obdobia podávania správ 5.Závery a odporúčania 5.1. Závery 5.2. Odporúčania pre krajiny siete EURES 5.3. Opatrenia, ktoré má prijať Európsky úrad pre koordináciu a Európska

komisia

5.4. Opatrenia, ktoré má prijať Európsky orgán práce Zhrnutie Táto správa o činnosti obsahuje prehľad činností vykonávaných sieťou EURES od júla 2018 do júna 2020, ako aj opis aktuálneho stavu uplatňovania nariadenia (EÚ) 2016/589 o sieti EURES k júnu 2020, ako sa uvádza v článku 33 tohto nariadenia. Sieť EURES, ktorá bola spustená v roku 1994, predstavuje sieť spolupráce medzi Európskou komisiou, vnútroštátnymi verejnými službami zamestnanosti (VSZ) a ďalšími členmi a partnermi, ako sú súkromné služby zamestnanosti, sociálni partneri a univerzity, vo všetkých krajinách EÚ, na Islande, v Lichtenštajnsku, Nórsku, vo Švajčiarsku a v referenčnom období tejto správy v Spojenom kráľovstve (ďalej len „krajiny siete EURES“). Hlavným cieľom siete EURES je podpora spravodlivej mobility pracovnej sily v rámci EÚ. Tvoria ju národné úrady pre koordináciu určené každou krajinou siete EURES, Európsky úrad pre koordináciu, ktorý je v súčasnosti pod záštitou Generálneho riaditeľstva Európskej komisie pre zamestnanosť, sociálne záležitosti a začlenenie (GR EMPL), a ďalší členovia a partneri siete EURES. Služby siete EURES sa poskytujú prostredníctvom ľudskej siete EURES, ktorú tvoria zamestnanci siete EURES v krajinách siete EURES, a Európskeho portálu pre pracovnú mobilitu (ďalej len „portál EURES“) s množstvom dostupných nástrojov služieb online. Počas súčasného referenčného obdobia boli hlavné činnosti krajín siete EURES na prevádzkovej úrovni zamerané na poskytovanie podporných služieb zamestnávateľom a pracovníkom, najmä prostredníctvom poskytovania informácií o otázkach mobility pracovnej sily a náborových činnostiach. Okrem toho sa v celej sieti poskytovali osobitné podporné služby v oblasti učňovskej prípravy a stáží, následnej pomoci po nábore pracovníka a programov mobility. Pokiaľ ide o činnosti Európskeho úradu pre koordináciu, pokračovalo sa v poskytovaní služieb horizontálnej podpory na zabezpečenie fungovania siete EURES, pracovalo sa však aj na rozvoji a zdokonaľovaní portálu EURES a funkciách interoperability. Na regulačnej úrovni došlo pri vykonávaní nariadenia o sieti EURES k pokroku v niekoľkých oblastiach: ·Väčšina krajín siete EURES má zavedený systém prijímania nových členov a partnerov s cieľom rozšíriť svoje siete, pričom prijatých bolo už niekoľko nových členov a partnerov. ·Voľné pracovné miesta automaticky preposielajú všetky krajiny siete EURES okrem jednej krajiny a viac ako polovica krajín preposiela životopisy z vnútroštátnej úrovne na portál EURES. ·Vylepšila sa použiteľnosť portálu EURES a pokračujú práce na implementácii automatizovaného priraďovania životopisov k voľným pracovným miestam na portáli EURES. ·Používajú sa vzorové dokumenty, ktoré umožňujú zosúladené plánovanie a meranie výkonnosti v sieti EURES (systém merania výkonnosti a plánovací cyklus). Stále však treba doriešiť niektoré výzvy a prekážky. Rozširovanie siete prijatím nových členov a partnerov sa deje pomalým tempom. Nedostatočným súladom s nariadením o sieti EURES sa oneskoruje implementácia riešení interoperability. Poskytovanie horizontálnej podpory zo strany Európskeho úradu pre koordináciu krajinám siete EURES vrátane propagácie značky EURES a koordinácie siete bolo pre prácu siete EURES nevyhnutné, väčšiu pozornosť však možno venovať zlepšeniu výmeny informácií o mobilite pracovnej sily, zosúladeniu plánovacieho a monitorovacieho cyklu a zároveň možno ďalej uľahčovať poskytovanie podporných služieb pre učňovskú prípravu a stáže. Do budúcnosti sa krajinám siete EURES odporúča, aby v záujme dosiahnutia cieľov reformy siete EURES a ďalšieho zabezpečenia spravodlivej mobility pracovnej sily v rámci EÚ zvýšili svoje úsilie pri prijímaní nových členov a partnerov a prispôsobovaní svojich mechanizmov vnútorného riadenia a koordinácie tak, aby zohľadňovali zloženie novej siete. S cieľom zvýšiť použiteľnosť portálu EURES by malo byť prioritou pokračovanie ich práce na dokončovaní automatizovaného preposielania voľných pracovných miest a životopisov, ak tak ešte neurobili, a dokončenie prebiehajúceho vytvárania krížových odkazov medzi vnútroštátnymi klasifikačnými systémami a Európskou klasifikáciou zručností, kompetencií, kvalifikácií a povolaní (ESCO). Zároveň je dôležité, aby sieť EURES integrovala analýzu trendov na trhu práce do plánovania svojich aktivít v ešte väčšej miere a aby preskúmala potrebu cielených aktivít z hľadiska sociálno-demografického vývoja. Tieto priority by sa mali uskutočňovať v náročnom kontexte vykonávania pre sieť EURES, a to vzhľadom na vplyv pandémie ochorenia COVID-19 na mobilitu pracovnej sily v rámci EÚ a vzhľadom na presun Európskeho úradu pre koordináciu do Európskeho orgánu práce, ktorý sa predpokladá v roku 2021. Európsky orgán práce by v tejto súvislosti mal uprednostniť vykonávanie akčného plánu týkajúceho sa presunu spolu s náborom kvalifikovaných zamestnancov a vyčlenením dostatočných zdrojov. 1.Úvod 1.1.Čo je EURES? EURES je sieť spolupráce medzi Európskou komisiou, vnútroštátnymi verejnými službami zamestnanosti (VSZ) a ďalšími členmi a partnermi vo všetkých krajinách EÚ, na Islande, v Lichtenštajnsku, Nórsku, vo Švajčiarsku a v Spojenom kráľovstve (ďalej len „krajiny siete EURES“). Sieť EURES uľahčuje voľný pohyb pracovníkov tým, že poskytuje informácie a podporné služby v oblasti zamestnanosti pracovníkom a zamestnávateľom, ako aj tým, že zlepšuje spoluprácu a výmenu informácií medzi členskými organizáciami. 1.1.1.Právny rámec Sieť EURES spustila v roku 1994 Európska komisia a prijatá bola nariadením Rady (EHS) č. 2434/92 z 27. júla 1992, ktorým sa mení a dopĺňa časť II nariadenia (EHS) č. 1612/68 o slobode pohybu pracovníkov v rámci Spoločenstva. V rokoch 2011 až 2016 prešla sieť EURES dlhým procesom reforiem, pokiaľ ide o zloženie siete, riadenie a nástroje, s cieľom zohľadniť zmeny vo formách mobility a nové trendy v tejto oblasti. Tento proces vyvrcholil novým nariadením (EÚ) 2016/589 o sieti EURES, ktoré nadobudlo účinnosť s cieľom vytvoriť väčšiu a silnejšiu sieť európskych služieb zamestnanosti, a to verejných aj súkromných, aby sa dosiahla efektívnejšia cezhraničná výmena informácií o trhu práce, čím sa podporí pracovné umiestňovanie v rámci EÚ/EHP. Hlavné zmeny zavedené v novom nariadení o sieti EURES v porovnaní s predchádzajúcim právnym základom súvisia s posilnenou transparentnosťou prostredníctvom zvýšenia počtu pracovných miest inzerovaných na portáli EURES vrátane ponúk učňovskej prípravy a stáží, ktoré podliehajú pracovnoprávnemu vzťahu, zlepšeným online priraďovaním voľných pracovných miest k životopisom, poskytovaním minimálneho dohodnutého balíka služieb pre uchádzačov o zamestnanie a zamestnávateľov a rozširovaním siete. Toto nariadenie sa opiera o šesť vykonávacích rozhodnutí, ktorými sa zabezpečuje jeho jednotné vykonávanie vo všetkých krajinách siete EURES. Dve z vykonávacích rozhodnutí, (EÚ) 2018/1020 z 18. júla 2018 a (EÚ) 2018/1021 z 18. júla 2018, boli prijaté v referenčnom období. 1.1.2.Činnosti siete EURES Sieť EURES tvorí základný prvok podpornej štruktúry trhu práce, ktorú EÚ posledné desaťročia buduje s cieľom zlepšiť svoju sociálnu a hospodársku výkonnosť. Služby siete EURES sa poskytujú prostredníctvom dvoch doplnkových kanálov – ľudskej siete EURES, ktorú tvoria zamestnanci siete EURES v rámci celej siete, a Európskeho portálu pre pracovnú mobilitu (ďalej len „portál EURES“) s množstvom dostupných nástrojov služieb online. Služby siete EURES pre uchádzačov o zamestnanie a zamestnávateľov ·pomáhať uchádzačom o zamestnanie pri hľadaní zamestnania a zamestnávateľom pri hľadaní uchádzačov z celej Európy, ·priraďovanie voľných pracovných miest k životopisom na portáli EURES, ·informácie, usmernenia a ďalšie služby na podporu mobility pracovnej sily pre pracovníkov a zamestnávateľov, ·následná pomoc po nábore pracovníka, ·prístup k informáciám o aspektoch životných a pracovných podmienok, ako je zdaňovanie, dôchodky, zdravotné poistenie a sociálne zabezpečenie v krajinách siete EURES, ·osobitné podporné služby pre cezhraničných pracovníkov a zamestnávateľov v cezhraničných regiónoch, ·podpora osobitných skupín v rámci cielených programov mobility súvisiacich so sieťou EURES, ·podpora dynamických náborových podujatí prostredníctvom platformy Európske dni pracovných príležitostí online (EOJD) 1.1.3.Organizácia siete EURES V súlade s článkom 7 nariadenia o sieti EURES tvoria sieť EURES: ·národné úrady pre koordináciu určené krajinami siete EURES, ktoré sú vo všeobecnosti prepojené buď s verejnými službami zamestnanosti (VSZ), alebo s ministerstvom práce, ·Európsky úrad pre koordináciu, ktorý je pod záštitou Generálneho riaditeľstva Európskej komisie pre zamestnanosť, sociálne záležitosti a začlenenie (GR EMPL) a ktorý poskytuje horizontálnu podporu pre národné úrady pre koordináciu. V súlade s článkom 6 nariadenia (EÚ) 2019/1149 sa zodpovednosť za záštitu Európskeho úradu pre koordináciu prenesie z GR EMPL na Európsky orgán práce,

·ďalší členovia a partneri siete EURES, ktorými sú podľa článku 12 nariadenia o sieti EURES organizácie vykonávajúce prevádzkové činnosti v rámci siete EURES, ako sú súkromné služby zamestnanosti, sociálni partneri a univerzity. Národné úrady pre koordináciu a Európsky úrad pre koordináciu spoločne tvoria Európsku koordinačnú skupinu siete EURES, ktorá má koordinačnú úlohu v súvislosti s činnosťami a fungovaním siete (článok 14 nariadenia o sieti EURES). Ako je uvedené v článku 11 nariadenia o sieti EURES, členovia a partneri siete EURES musia predtým, ako sa stanú akreditovaným členom alebo partnerom siete EURES, prejsť postupom prijímania. V sieti EURES musia členovia vykonávať všetky nasledujúce úlohy a partneri aspoň jednu z nich: ·prispievanie do súboru voľných pracovných miest prenášaním údajov na portál EURES a IT platformu, ·prispievanie do súboru profilov uchádzačov o zamestnanie prenášaním údajov na portál EURES a IT platformu, ·poskytovanie podporných služieb priamo uchádzačom o zamestnanie a zamestnávateľom. 1.2.Vykonávanie nariadenia o sieti EURES V článkoch 33 a 35 nariadenia o sieti EURES sa vyžaduje, aby Komisia v rokoch 2018 a 2020 vypracovala správy o činnostiach siete a v roku 2021 predložila hodnotenie ex post. Prvá správa o činnosti siete EURES sa týkala obdobia od januára 2016 do júna 2018 a bola zverejnená 2. apríla 2019 so záverom, že na regulačnej úrovni bolo vykonávanie nariadenia o sieti EURES dokončené vo väčšine oblastí, napríklad: ·boli nominované národné úrady pre koordináciu, ·VSZ boli vymenované za členov vnútroštátnych sietí EURES, ·dosiahol sa pokrok v nastavovaní systémov prijímania členov a partnerov, ·zaviedli sa nové nástroje monitorovania a výkonnosti, ·dosiahol sa pokrok v transparentnej výmene voľných pracovných miest a životopisov medzi vnútroštátnymi databázami a portálom EURES. Zistili sa oblasti, ktoré treba ďalej rozvíjať a ktoré zahŕňajú rozšírenie siete prijatím nových členov a partnerov, realizovanie výmeny životopisov a voľných pracovných miest so všetkými krajinami siete EURES a zavedenie Európskej klasifikácie zručností, kompetencií, kvalifikácií a povolaní (ESCO). Táto druhá správa o činnosti EURES sa týka obdobia od júla 2018 do júna 2020 (ďalej len „referenčné obdobie“). 2.Hlavné činnosti siete EURES: júl 2018 – jún 2020 2.1.Činnosti v krajinách siete EURES 2.1.1.Služby všeobecnej podpory pre pracovníkov a zamestnávateľov Všetky krajiny siete EURES poskytovali podporné služby pracovníkom a zamestnávateľom. Činnosti boli naďalej zamerané hlavne na pracovníkov a uchádzačov o zamestnanie, hoci bol pozorovaný rastúci trend v počte služieb poskytovaných zamestnávateľom. Medzi hlavné typy činností patrilo poskytovanie informácií, usmernení a poradenstva, organizovanie náborových podujatí na pracovisku a online a poskytovanie podpory pri priamom priraďovaní a umiestňovaní. Činnosti v niektorých prípadoch naplánovali krajiny siete EURES na základe odvetvového prístupu, kým iné boli zamerané na odchádzajúcu alebo prichádzajúcu mobilitu. Niektoré krajiny siete EURES prijali všeobecný prístup k trhu práce. 2.1.1.1.Činnosti priraďovania a umiestňovania

Od júla 2018 do júna 2020 vybavili a spracovali zamestnanci siete EURES 432 503 žiadostí o zamestnanie (vrátane životopisov) a 1 662 468 voľných pracovných miest. Dôraz sa kládol na uchádzačov o zamestnanie a zamestnávateľov z krajiny ich vnútroštátnej siete EURES a iba 37 % žiadostí o zamestnanie a 9 % voľných pracovných miest bolo z iných krajín siete EURES. Okrem toho sa v rovnakom období v rámci siete zorganizovalo 18 397 podujatí, pričom 69 % z nich boli informačné podujatia, 12 % náborové podujatia a pri zvyšných 19 % sa spájali náborové a informačné činnosti. V období od júla 2018 do júna 2020 sa prostredníctvom samoobslužného nástroja na portáli EURES zaregistrovalo 419 745 uchádzačov o zamestnanie a 15 834 zamestnávateľov. Kombináciou výsledkov zo systému merania výkonnosti siete EURES a odhadov na základe prieskumu spokojnosti zákazníkov sprostredkovala sieť EURES prostredníctvom portálu EURES alebo vnútroštátnych sietí EURES najmenej 84 580 umiestnení v roku 2018 a 83 360 umiestnení v roku 2019. 2.1.1.2.Informácie a usmernenia Medzi príklady informačných a usmerňovacích činností, ktoré zamestnanci siete EURES poskytujú uchádzačom o zamestnanie a zamestnávateľom, patrí individuálne poradenstvo, podpora pri písaní oznámení o voľných pracovných miestach, organizovanie seminárov. Celkovo bolo v období od júla 2018 do júna 2020 hlásených 5 924 376 individuálnych kontaktov s pracovníkmi a 403 244 kontaktov so zamestnávateľmi. Pokiaľ ide o diskutované témy, približne 43 % kontaktov s pracovníkmi sa zameriavalo na umiestnenia a 32 % na životné a pracovné podmienky. Pokiaľ ide o hlavné diskusné témy so zamestnávateľmi, umiestnenia predstavovali približne 40 %, nasledované všeobecnými informáciami o sieti EURES s podielom približne 39 %. Príslušné informácie sú prístupné aj na portáli EURES, na ktorom krajiny siete EURES pravidelne aktualizujú všeobecné informácie o svojich trhoch práce a životných a pracovných podmienkach (napr. administratívne postupy, systém sociálneho zabezpečenia, daňové otázky, pracovné zmluvy, obvyklé metódy hľadania zamestnania). Informácie sú k dispozícii v 26 jazykoch. Okrem toho má 16 krajín siete EURES svoje vlastné vnútroštátne webové sídlo siete EURES, na ktorom môžu uchádzači o zamestnanie a zamestnávatelia nájsť okrem iného informácie o mobilite pracovnej sily, prehľad služieb siete EURES a odkaz na portál EURES. 2.1.2.Osobitné podporné služby Jadrom činností, ktoré realizovali krajiny siete EURES, boli takisto podporné služby a programy zamerané na konkrétne skupiny. 2.1.2.1.Podpora v cezhraničných regiónoch Členovia a partneri siete EURES poskytujú informácie, ako aj služby umiestňovania a náboru pracovníkov prispôsobené osobitným požiadavkám a okolnostiam cezhraničných pracovníkov a zamestnávateľov v cezhraničných regiónoch. Tieto činnosti sa realizovali formálnymi cezhraničnými partnerstvami siete EURES, financovanými prostredníctvom osi siete EURES európskeho programu v oblasti zamestnanosti a sociálnej inovácie (EaSI) na roky 2014 – 2020, a uzatváraním dohôd o spolupráci so susednými krajinami siete EURES alebo inými organizáciami mimo siete EURES . V roku 2018 bolo z grantu programu EaSI z predchádzajúceho roka podporených deväť cezhraničných partnerstiev a v roku 2019 to bolo 11 cezhraničných partnerstiev. V priebehu roka 2019 bolo okrem toho vybraných osem cezhraničných partnerstiev, ktoré dostanú grant programu EaSI na roky 2020 a 2021. V rámci cezhraničných partnerstiev siete EURES bolo nahlásených 195 060 individuálnych kontaktov s pracovníkmi v roku 2019 a 18 182 individuálnych kontaktov s klientmi na tému hľadania zamestnania v roku 2018. Pomocou cezhraničných partnerstiev si v rokoch 2018 a 2019 našlo prácu celkovo 5 408 cezhraničných uchádzačov o zamestnanie. Z týchto čísel vyplýva, že činnosti cezhraničných partnerstiev boli väčšinou zamerané na poskytovanie viacjazyčných informácií, ktoré sa často poskytujú prostredníctvom riešení v podobe fyzického jednotného kontaktného miesta. Poskytované informácie tvoria z väčšej časti usmernenia pre vyslaných pracovníkov a dochádzajúcich pracovníkov, ako je prístup k systémom sociálneho zabezpečenia, uznávanie kvalifikácií v zahraničí a zdaňovanie. Pokiaľ ide o podporné služby poskytované v cezhraničných regiónoch mimo rámca formálnych cezhraničných partnerstiev, krajiny siete EURES vo svojich správach o činnosti často uvádzajú ďalšie opatrenia cezhraničnej spolupráce, ktorých hlavným cieľom je poskytovanie informácií a uľahčenie organizácie náborových podujatí v cezhraničných oblastiach. 2.1.2.2.Následná pomoc po nábore pracovníka Cieľom následnej pomoci po nábore pracovníka je zabezpečiť čo najlepšie začlenenie mobilných pracovníkov na nových pracovných miestach. Krajiny siete EURES sa naďalej zameriavali na poskytovanie informácií pracovníkom a zamestnávateľom pred podpísaním pracovnej zmluvy a približne dve tretiny z nich navyše organizovali aj následné činnosti po nábore pracovníka (napr. 21 krajín siete EURES informovalo o organizovaní následných činností po nábore pracovníka v roku 2019). Väčšina činností spočívala v poskytovaní informácií a usmernení o otázkach daní a sociálneho zabezpečenia, niektoré krajiny siete EURES však zároveň ponúkajú podporné služby rodinám prijatého zamestnanca a/alebo poskytujú jazykovú prípravu. 2.1.2.3.Podpora mladých ľudí – učňovská príprava a stáže Činnosti spojené s učňovskou prípravou a stážami, ktoré podliehajú pracovnoprávnom vzťahu, boli obmedzené a vykonávané nerovnomerne vo všetkých krajinách siete EURES, najmä v závislosti od vnútroštátnej úlohy VSZ pri poskytovaní služieb v oblasti učňovskej prípravy a stáží. Podpora bola vo väčšine prípadov spojená s propagáciou cielených programov mobility, ktoré sú opísané v nasledujúcom odseku, alebo s inými európskymi programami a iniciatívami zameranými na zamestnanosť mladých ľudí (napr. Erasmus+, záruka pre mladých ľudí, Eurodyssey – Zhromaždenie európskych regiónov). Niektoré krajiny siete EURES organizovali aj semináre a informačné činnosti zamerané na mládež. Činnosti siete EURES však boli často obmedzené z dôvodu chýbajúcich kompetencií verejných služieb zamestnanosti (VSZ) v tejto oblasti. Okrem služieb, ktoré poskytujú zamestnanci siete EURES v niektorých krajinách, sa na portáli EURES vymieňa aj učňovská príprava a stáže, pričom v júli 2020 bolo dostupných 11 447 ponúk učňovskej prípravy a 1 483 ponúk stáží. 2.1.2.4.Cielené programy mobility v rámci siete EURES Cieľom siete EURES je aj umiestniť konkrétne skupiny uchádzačov o zamestnanie a pomôcť obsadiť voľné pracovné miesta v konkrétnych odvetviach s problémami s náborom. Na tento účel môžu činnosti siete EURES dopĺňať cielené programy mobility financované z programu EÚ v oblasti zamestnanosti a sociálnej inovácie (EaSI), prípadne môžu byť v týchto cielených programoch mobility integrované. V nasledujúcej tabuľke sa uvádza prehľad hlavných charakteristík troch cielených programov mobility, ktoré sa realizovali v období od júla 2018 do júna 2020, vrátane ich cieľových populácií, aktívne zúčastnených krajín a hlavných ukazovateľov výkonnosti. Prehľad programov mobility v rámci siete EURES zameraných na konkrétne vekové skupiny Trvanie Cieľová skupina Krajiny siete EURES Ukazovatele výkonnosti Financovanie z programu EaSI Tvoje prvé pracovné miesto EURES Február 2015 – prebieha uchádzači o zamestnanie vo veku 18 – 35 rokov/spoločnosti, ktoré potrebujú zručnosti vedúce služby zamestnanosti: DE, FR, IT, SE partneri v: BG, HR, CY, PT, RO, SI, ES, DK, FI, IE, NL, FI, SK júl 2018 – jún 2020 registrovaní uchádzači o zamestnanie: 13 977 registrovaní zamestnávatelia: 3 551 registrované voľné pracovné miesta: 3 477 umiestnenia: 4 062 dec. 2018 – dec. 2020 plánovaný rozpočet: 11 200 000 EUR pridelený rozpočet: 14 851 070 EUR Reactivate November 2016 – prebieha uchádzači o zamestnanie vo veku od 35 rokov/zamestnávatelia, ktorí potrebujú kvalifikovanú pracovnú silu vedúce služby zamestnanosti v: FR, SE, PL, DE, IT partneri v: EL, ES, NL, MT okt. 2018 – jún 2020 registrovaní uchádzači o zamestnanie: 5 216 registrovaní zamestnávatelia: 708 registrované voľné pracovné miesta: 3 940 umiestnenia: 852 dec. 2018 – dec. 2020 plánovaný rozpočet: 5 000 000 EUR pridelený rozpočet: 4 852 994 EUR Cielený program mobility v rámci siete EURES Január 2020 – prebieha uchádzači o zamestnanie nad 18 rokov vedúce služby zamestnanosti: DE, SE partneri v: RO, FI, EE, IE, SE, PT, DK, ES, NL, SL, DE, SK začal sa v januári 2020 registrovaní uchádzači o zamestnanie: prebieha registrovaní zamestnávatelia: prebieha registrované voľné pracovné miesta: prebieha umiestnenia: prebieha jan. 2020 – dec. 2021 plánovaný rozpočet: 9 000 000 EUR pridelený rozpočet: 8 860 242 EUR

V rámci programov Tvoje prvé pracovné miesto EURES a Reactivate sa väčšina umiestnení uskutočnila v odvetviach zdravia ľudí a sociálnej práce, informácií a komunikácie, vzdelávania, prepravy a skladovania. Poprednými vysielajúcimi krajinami boli Španielsko, Taliansko a Francúzsko. Poprednými prijímajúcimi krajinami boli Nemecko a Spojené kráľovstvo v rámci oboch programov, Írsko v prípade programu Tvoje prvé pracovné miesto EURES a Bulharsko v prípade programu Reactivate. Nový program s názvom Cielený program mobility v rámci siete EURES bol zriadený v roku 2019 a zabezpečuje kontinuitu vykonávania a ďalšieho rozvoja dvoch predtým zriadených programov, Tvoje prvé pracovné miesto EURES a Reactivate. Cielený program mobility zahŕňa cieľové skupiny oboch programov a vykonáva sa vo Švédsku a Nemecku, ktoré sú vedúcimi krajinami. Jeho vykonávanie sa oneskoruje z dôvodu pandémie ochorenia COVID-19. 2.1.3.Zdroje a riadenie 2.1.3.1.Ľudské zdroje K zamestnancom siete EURES patria poradcovia pracujúci vo vnútroštátnych alebo v regionálnych VSZ a v iných členských či partnerských organizáciách siete EURES. Sieť EURES mala 2 568 zamestnancov siete EURES (1 255 na ekvivalent plného pracovného času) v roku 2018 a 2 642 zamestnancov siete EURES (1 232 na ekvivalent plného pracovného času) v roku 2019. Rozdelenie ekvivalentu plného pracovného času podľa krajín sa pohybuje v rozsahu od dvoch ekvivalentov plného pracovného času na Malte a v Luxembursku po 20 v Bulharsku, 33 v Českej republike, 89 vo Francúzsku a 156 v Nemecku a odráža rôzne veľkosti trhu práce. 2.1.3.2.Finančné zdroje Financovanie siete EURES na vnútroštátnej úrovni sa zmenilo počas procesu reformy siete EURES a po nadobudnutí účinnosti nariadenia o sieti EURES. Hoci fungovanie siete EURES bolo do roku 2014 financované z ročných grantov pochádzajúcich zo samostatného rozpočtového riadku EÚ, od roku 2015 boli krajiny siete EURES zodpovedné za zabezpečenie vlastného rozpočtu pre činnosti siete EURES. V tomto rámci pochádzajú finančné zdroje, ktoré využívajú krajiny siete EURES, väčšinou z dvoch zdrojov: Európsky sociálny fond (ESF) a štátne rozpočty. Skladba rozpočtu a jeho objem sa v jednotlivých krajinách siete EURES líši, pretože niektoré krajiny využívajú iba vnútroštátne zdroje a iné oba zdroje. Z výsledkov prieskumu medzi národnými úradmi pre koordináciu o využívaní ESF na činnosti siete EURES vyplýva, že v programovom období 2014 – 2020 bolo sprístupnených približne 58 000 000 EUR. Krajiny siete EURES môžu okrem toho požiadať o finančné zdroje dostupné prostredníctvom osi siete EURES programu v oblasti zamestnanosti a sociálnej inovácie (EaSI) na pokrytie činností vykonávaných v rámci cielených programov mobility a pri určitých príležitostiach aj ďalších nákladov. A napokon obmedzený počet krajín siete EURES doplnil dostupné zdroje ďalšími zdrojmi, napríklad konkrétnymi rozpočtami členských a partnerských organizácií. 2.1.3.3.Infraštruktúra IT Krajiny siete EURES okrem štandardného IT vybavenia zabezpečili zamestnancom siete EURES prístup k príslušnému softvéru vrátane nástrojov na internetové semináre a online konferencie. Väčšina krajín siete EURES navyše poskytovala digitálne služby, ako sú online informačné stretnutia, poradenstvo cez Skype alebo iné chatovacie nástroje. K príkladom ďalších činností na zlepšenie poskytovania online služieb patrí vývoj vnútroštátnych webových sídel siete EURES (napr. Bulharsko) a zavádzanie online príručiek na podporu poskytovania služieb (napr. Dánsko). Pokiaľ ide o otázky interoperability, krajiny siete EURES pokračovali v práci na prispôsobovaní svojej IT infraštruktúry na preposlanie voľných pracovných miest a životopisov na portál EURES. V niektorých krajinách siete EURES boli potrebné ďalšie zmeny v oblasti IT infraštruktúry s ohľadom na rozšírenie siete a zosúladenie IT infraštruktúr nových členov a partnerov siete EURES (napr. Maďarsko, Poľsko). 2.1.3.4.Riadenie a spolupráca so zainteresovanými subjektmi Pokiaľ ide o vnútorné riadenie, činnosti siete EURES boli zamerané na návrh a implementáciu oficiálneho systému prijímania nových členov a partnerov siete EURES a následné rozšírenie siete EURES (napr. vyhlasovanie výziev, preskúmanie žiadostí, uzatváranie zmluvných vzťahov s novými členmi a partnermi siete EURES). Niektoré krajiny siete EURES zaviedli aj zmeny v organizačnom usporiadaní v dôsledku prijatia nových členov a partnerov (napr. posun úlohy národného úradu pre koordináciu smerom k strategickým otázkam, organizačné oddelenie národného úradu pre koordináciu od VSZ s cieľom zabezpečiť neutralitu). Veľká väčšina krajín siete EURES okrem toho vykonávala činnosti na zlepšenie organizácie a zabezpečenie efektívnosti riadenia svojej vnútroštátnej siete EURES. Zahŕňalo to posilnenie spolupráce s novými členmi a partnermi siete EURES prostredníctvom pracovných skupín, mesačných správ a stretnutí národných tímov siete EURES. Prevažná väčšina krajín siete EURES posilnila spoluprácu s najrôznejšími zainteresovanými subjektmi na miestnej, regionálnej, vnútroštátnej a cezhraničnej úrovni. Patria k nim sociálni partneri, iné európske siete, služby kariérového poradenstva, obchodné komory a orgány zodpovedné za sociálne zabezpečenie a zdaňovanie, vzdelávanie, univerzity alebo profesijné združenia. 2.1.3.5.Komunikácia v krajinách siete EURES Komunikačné činnosti krajín siete EURES boli zamerané hlavne na zvyšovanie informovanosti a rozširovanie vedomostí o službách siete EURES s cieľom získať klientov, a to so zameraním na uchádzačov o zamestnanie a zamestnávateľov. Spomedzi uskutočňovaných komunikačných činností sa realizovali informačné kampane všeobecnej povahy alebo kampane zamerané na konkrétne skupiny alebo odvetvia. Príklady zahŕňajú informačné podujatia pre zamestnávateľov a sociálnych partnerov v Bulharsku a kampaň na zvyšovanie informovanosti v Írsku. V rokoch 2018 až 2020 navyše došlo k výraznejšiemu posunu smerom k využívaniu kanálov sociálnych médií, pričom väčšina krajín siete EURES mala účet na platformách Facebook, LinkedIn a/alebo Twitter: Dosah/dojmy z príspevkov na kanáloch sociálnych médií krajín siete EURES Kanál sociálnych médií 2. polrok, 2018 1. polrok, 2019 2. polrok, 2019 1. polrok, 2020 Spolu Facebook 1 933 419 2 199 555 4 892 949 1 750 944 10 776 867 Twitter 1 059 658 314 606 950 702 766 335 3 091 301 LinkedIn 163 111 329 400 847 239 1 537 762 2 877 512 Medzi ďalšie komunikačné prostriedky patrili tlačené propagačné materiály, ako sú publikácie, letáky a reklamné panely, a takisto použitie referencií v podobe videí (napr. Portugalsko, Dánsko), rozhlas a televízia (napr. Španielsko, Slovensko).

2.1.3.6.Monitorovanie a hodnotenie činností Vykonávacím rozhodnutím Komisie (EÚ) 2018/170 sa zaviedli špecifikácie jednotného prístupu k zberu a analýze údajov, čo pomáha pri monitorovaní výkonnosti siete EURES. Systém merania výkonnosti siete EURES bol zavedený v roku 2018 a odvtedy národné úrady pre koordináciu poskytujú každých šesť mesiacov údaje o piatich základných a 11 sieťových ukazovateľoch. Zmeny v národných systémoch podávania správ a monitorovania boli z tohto dôvodu rozhodujúcim zameraním činností v referenčnom období. Národné úrady pre koordináciu informovali, že boli zavedené pracovné toky a nové štruktúry s cieľom vytvoriť jednotný systém plánovania a monitorovania na vnútroštátnej úrovni a uľahčiť zber údajov v rámci všetkých členov a partnerov siete EURES. Napríklad v Taliansku sa údaje v súvislosti s monitorovaním zbierajú prostredníctvom online prieskumu. V Poľsku bol zavedený jednotný systém monitorovania (elektronická databáza monitorovania na zber údajov) a krajiny ako Španielsko a Nórsko vyvinuli cloudové online riešenia na zber údajov na vnútroštátnej úrovni. Vo viacerých krajinách sa údaje zbierajú manuálne. Okrem toho sa v niekoľkých krajinách siete EURES a na úrovni EÚ organizovali školenia a semináre pre zamestnancov siete EURES týkajúce sa systému merania výkonnosti. Popri systéme merania výkonnosti je plánovací cyklus (PC) hlavným nástrojom monitorovania pre ročné činnosti krajín siete EURES. Vykonávacím rozhodnutím Komisie (EÚ) 2017/1256 sa zaviedli opatrenia a vzorové dokumenty, ktoré sa majú používať v PC. V tomto rámci každý národný úrad pre koordináciu predkladá ročnú národnú správu o činnosti obsahujúcu výstupy a výsledky jeho vnútroštátnej siete EURES v porovnaní s cieľmi stanovenými v národnom pracovnom programe. 2.2.Činnosti horizontálnej podpory Európskeho úradu pre koordináciu 2.2.1.Koordinácia a podpora riadenia S cieľom zabezpečiť plodnú spoluprácu v rámci siete EURES organizuje Európsky úrad pre koordináciu prácu Európskej koordinačnej skupiny, ktorá sa stretáva v pravidelných intervaloch a ad hoc s cieľom diskutovať o súčasnom stave, prezentovať najnovší vývoj a vymieňať si informácie a osvedčené postupy. Od júla 2018 do júla 2020 sa uskutočnilo desať stretnutí Európskej koordinačnej skupiny. Európska koordinačná skupina okrem toho poskytuje podporu národným úradom pre koordináciu tým, že dohliada na jednotlivé fázy plánovacieho cyklu a uľahčuje ich a zároveň koordinuje plánovanie národných úradov pre koordináciu tak, že individuálne vyjadruje pripomienky a podáva správy o ich programoch. 2.2.2.Prevádzka a vývoj portálu EURES a súvisiacej IT podpory Európsky úrad pre koordináciu prevádzkuje portál EURES a poskytuje súvisiacu IT podporu a usmernenia krajinám siete EURES s cieľom posilniť interoperabilitu. V poskytovaní týchto služieb pokračoval Európsky úrad pre koordináciu aj v referenčnom období. Okrem iného sa vypracovali najmä podporné materiály a technické normy a formáty, ktoré sa poskytli krajinám siete EURES s cieľom uľahčiť vytvorenie krížových odkazov medzi ich vnútroštátnymi, regionálnymi a odvetvovými klasifikáciami na jednej strane a európskou klasifikáciou na strane druhej (vytváranie krížových odkazov podľa ESCO). Takéto vytváranie krížových odkazov je predpokladom zavedenia funkcie automatizovaného priraďovania na portáli EURES. Poskytovaná podpora zahŕňala napríklad zabezpečenie online platformy vytváranie krížových odkazov podľa ESCO, príručku k zavádzaniu klasifikácie ESCO a špecializovanú odbornú prípravu. Na splnenie tejto požiadavky požiadalo niekoľko krajín siete EURES o finančnú podporu. Európsky úrad pre koordináciu navyše pokračoval vo vykonávaní zmien na portáli EURES, ako sú vylepšenia jeho funkcie filtrovania, s cieľom zvýšiť jeho používateľskú ústretovosť. V tejto súvislosti bola posledná aktualizovaná verzia, portál EURES 4.4, spustená začiatkom roku 2020 a obsahuje vylepšenie portálu s novým dizajnom domovskej stránky, dodržiavanie všeobecného nariadenia o ochrane údajov (GDPR), zmeny v životnosti životopisov v rámci samoobslužného nástroja, obmedzený prístup pre štátnych príslušníkov krajín mimo EÚ bez pracovného povolenia a vylepšenie otázok, ktoré zasielajú zamestnanci siete EURES. Európsky úrad pre koordináciu navyše spustil prieskum spokojnosti zákazníkov s cieľom preskúmať vnímanie portálu zo strany používateľov. S portálom EURES bolo spokojných alebo veľmi spokojných viac ako 70 % zamestnávateľov. Pokiaľ ide o uchádzačov o zamestnanie a pracovníkov, s portálom bolo spokojných alebo veľmi spokojných približne 95 % respondentov a 8 % uviedlo, že pomocou portálu EURES si našlo prácu. Európsky úrad pre koordináciu zaviedol niekoľko opatrení na zvýšenie synergie medzi portálom EURES a novootvoreným portálom Europass. Používatelia portálu Europass, ktorí hľadajú zamestnanie, teraz môžu vyhľadávať pracovné miesta v EURES a prijímať návrhy na zaujímavé pracovné miesta, ktoré zodpovedajú ich profilu. Kým vyhľadávanie a priraďovanie vykonáva EURES, výsledky sú priamo viditeľné na portáli Europass. Odkazy na rôzne služby EURES a Europass na týchto dvoch portáloch navyše pomáhajú používateľom nájsť cestu k službe, ktorú potrebujú. Interoperabilita používateľských profilov medzi portálmi EURES a Europass teraz umožňuje používateľom registrovaným na jednom portáli exportovať svoje životopisy na druhý portál. Ďalším dôležitým prvkom činností Európskeho úradu pre koordináciu v tomto ohľade bolo zorganizovanie pracovnej skupiny pre interoperabilitu (Interoperability Working Group – IOCWG) s cieľom uľahčiť vykonávanie článkov 17 a 18 nariadenia o sieti EURES a podporiť výmenu informácií. Práca IOCWG pokrýva dve domény: v rámci prvej domény sa rozoberajú všetky funkčné požiadavky a činnosti na zhromažďovanie životopisov a voľných pracovných miest, ich preposielanie a overenie; druhá doména sa týka aplikácií umožňujúcich vyhľadávanie a priraďovanie údajov. Pracovná skupina sa počas referenčného obdobia stretla päťkrát. 2.2.3.Odborná príprava a profesijný rozvoj Cieľom programu odbornej prípravy siete EURES je podpora a pomoc zamestnancom siete EURES pri poskytovaní služieb siete EURES. Tvorí ho predbežná odborná príprava (organizovaná národnými úradmi pre koordináciu na základe orientačných usmernení, nástrojov a technickej podpory, ktorú poskytuje Európsky úrad pre koordináciu) a spoločný program odbornej prípravy siete EURES, za ktorý zodpovedá Európsky úrad pre koordináciu. Na európskej úrovni možno rozlíšiť tri typy odbornej prípravy týkajúcej sa siete EURES: odborná príprava v triedach, virtuálna odborná príprava (živé online vzdelávanie a elektronické vzdelávanie) a odborná príprava na požiadanie. Európsky úrad pre koordináciu naďalej poskytoval spoločný program odbornej prípravy siete EURES a profesijný rozvoj pre zamestnancov členov a partnerov siete EURES. Činnosti odbornej prípravy boli založené na programe odbornej prípravy pre sieť EURES, ktorý obsahoval konsolidačnú fázu, po ktorej nasledovala Akadémia EURES, ktorá bola zavedená v roku 2016. Európsky úrad pre koordináciu konkrétne uskutočnil 73 kurzov odbornej prípravy v období od júla 2018 do decembra 2019, na ktorých sa zúčastnilo 2 999 zamestnancov siete EURES. 2.2.4.Technická podpora Európsky úrad pre koordináciu naďalej poskytoval technickú podporu všetkým používateľom portálu EURES a jeho služieb (t. j. uchádzačom o zamestnanie, zamestnávateľom, zamestnancom členov a partnerov siete EURES, národným úradom pre koordináciu a návštevníkom). Táto služba zahŕňa aj odpovede na všetky otázky týkajúce sa služieb poskytovaných na portáli EURES vrátane časti extranet a služieb poskytovaných na platforme Európskych dní pracovných príležitostí. Otázky možno odoslať prostredníctvom webového formulára portálu, bezplatného telefónneho čísla, online diskusie alebo Skypu. Technická podpora siete EURES spracovala v roku 2018 približne 27 700 otázok používateľov, 24 249 v roku 2019 a 9 830 v prvej polovici roku 2020. 2.2.5.Nadväzovanie kontaktov, výmena, osvedčené postupy a vzájomné učenie

Európsky úrad pre koordináciu naďalej uľahčoval nadväzovanie kontaktov, vzájomné učenie a výmenu osvedčených postupov v rámci siete EURES. Okrem pravidelných stretnutí Európskej koordinačnej skupiny sa organizujú aj podujatia vzájomného učenia so zástupcami zo všetkých krajín siete EURES. Napríklad v decembri 2018 sa zorganizovalo podujatie vzájomného učenia na tému systémov prijímania. Extranet siete EURES, ktorý bol v roku 2018 aktualizovaný o novú verziu, okrem toho poskytuje pracovné priestory na zlepšenie výmeny informácií medzi krajinami siete EURES. Napríklad virtuálny priestor s názvom Speaker’s Corner poskytuje krajinám siete EURES príležitosť podeliť sa o súbory, začať diskusie alebo si vymieňať informácie o podujatiach. Krajiny siete EURES majú takisto vzájomný prístup k pracovným programom a poskytujú individuálne pripomienky. Cieľom pripomienok je posilniť výmenu informácií a spoluprácu počas programového obdobia. Ďalšie úsilie o usmernenie, harmonizáciu a zlepšenie procesu podávania správ a monitorovania zo strany Európskeho úradu pre koordináciu zahŕňalo organizovanie každoročných seminárov a poskytovanie spätnej väzby a odporúčaní k jednotlivým predloženiam. 2.2.6.Informačné a komunikačné činnosti Európsky úrad pre koordináciu naďalej podporoval informačné a komunikačné činnosti v rámci siete EURES s cieľom posilniť informovanosť o sieti EURES. Konkrétnejšie a s cieľom poskytnúť národným úradom pre koordináciu čo najlepšiu podporu pri vykonávaní komunikačnej stratégie a národných plánov boli zamestnancom siete EURES ponúknuté praktické kurzy odbornej prípravy v oblasti komunikácie, ktoré sa organizovali priemerne dvakrát mesačne a ktoré boli venované širokému spektru tém, ako je napríklad tvorba obsahu v sociálnych médiách, LinkedIn, vzťahy so zainteresovanými subjektmi. Krajiny siete EURES navyše mohli využiť štylistickú príručku siete EURES a infografiky, ktoré vypracoval Európsky úrad pre koordináciu. Európsky úrad pre koordináciu takisto pokračoval vo svojich vlastných komunikačných činnostiach vrátane správy účtov siete EURES v sociálnych médiách s 287 454 fanúšikmi na Facebooku, 38 741 na Twitteri a 52 812 na sieti LinkedIn. V súlade so svojou obsahovou stratégiou sa Európsky úrad pre koordináciu vo svojich komunikačných činnostiach zameral na tému mesiaca, a tak skúmal rôzne témy týkajúce sa kariéry a zamestnania pre občanov EÚ/EHP. Dosah/dojmy z príspevkov na kanáloch sociálnych médií Európskeho úradu pre koordináciu Kanál sociálnych médií 2. polrok, 2018 1. polrok, 2019 2. polrok, 2019 1. polrok, 2020 Spolu Facebook 39 585 902 6 449 270 2 306 125 7 764 993 56 106 290 Twitter 361 984 910 770 2 587 705 1 227 479 5 087 938 LinkedIn 1 046 669 2 298 356 1 563 189 1 032 480 5 940 694 Európsky úrad pre koordináciu spravuje od júla 2020 aj účet siete EURES na YouTube s viac ako 7 000 odberateľmi. Za posledné dva roky bolo zverejnených asi 35 videí. Okrem toho sa od júla 2018 na portáli EURES zverejnilo viac ako 120 spravodajských článkov a mesačne sa rozosiela spravodajca. Európsky úrad pre koordináciu navyše spravuje platformu Európske dni pracovných príležitostí online (EOJD) a v roku 2018 a 2019 podporil organizovanie viac ako 65 podujatí dní pracovných príležitostí a náboru (online, na pracovisku alebo v obidvoch formách). Kľúčové ukazovatele výkonnosti spojené s Európskymi dňami pracovných príležitostí online (EOJD) Ukazovateľ 2018 2019 Spolu Počet podujatí 31 34 65 Počet pozícií 12 817 18 775 31 592 Počet uchádzačov o zamestnanie 28 878 36 850 65 728 Počet naplánovaných pohovorov 846 962 1 808 Pokiaľ ide o rozvoj celoeurópskych komunikačných kampaní, sieť EURES bola základom kampane Komisie na vysokej úrovni #EUmovers, ktorá oslavuje 50 rokov voľného pohybu a 60 rokov koordinácie sociálneho zabezpečenia, a zabezpečila efektívny dosah kampane v sociálnych médiách na dotknutých pracovníkov. Kampaňou sa zvýšilo pozitívne povedomie o tom, prečo sú voľný pohyb a koordinácia sociálneho zabezpečenia pre občanov EÚ také dôležité. Obsahovala veľký a úspešný prvok spolupráce s pracovníkmi EÚ, ktorým bolo umožnené podeliť sa o svoje príbehy o tom, ako im voľný pohyb a koordinácia sociálneho zabezpečenia zmenili život. V roku 2019 bola navyše v celej EÚ spustená päťmesačná komunikačná kampaň s označením #EURES25 na oslavu 25. výročia založenia siete EURES. Súčasťou kampane bola významná digitálna zložka s videami, platenými reklamami, súťažami v sociálnych médiách a dvoma internými podujatiami pre sieť EURES, pričom niektorí poradcovia siete EURES v nej pôsobia už 25 rokov. Kampaň zvýšila viditeľnosť siete EURES na všetkých kanáloch a zväčšila svoje publikum, najmä na sieťach LinkedIn a Twitter. Kampaň mala interne pozitívne účinky na konsolidáciu siete EURES a zvýšenie interakcie. 2.2.7.Analýza geografickej a profesijnej mobility Komisia, ktorá je zodpovedná za analýzu trendov geografickej a profesijnej mobility, zverejnila podľa článku 29 nariadenia o sieti EURES dve správy o mobilite pracovnej sily v rámci EÚ (t. j. za roky 2018 a 2019), ktoré obsahujú kľúčové informácie o tokoch a formách mobility v Únii a krajinách EZVO s osobitným zameraním na situáciu mobilných pracovníkov na trhu práce a rodovú dimenziu. Okrem toho Komisia na základe informácií, ktoré poskytli národné úrady pre koordináciu, a analýzy európskeho výberového zisťovania pracovných síl (VZPS) zverejnila štúdiu o nadbytku a nedostatku pracovných miest v roku 2019. 2.2.8.Vypracovanie vhodnej štruktúry na spoluprácu a spracúvanie, pokiaľ ide o učňovskú prípravu a stáže Európsky úrad pre koordináciu prispel k rozvoju spoločného chápania a podporných služieb tým, že poskytol súbor minimálnych požiadaviek na kvalitu údajov a informácie o učňovskej príprave a stážach na portáli EURES. Okrem toho Európsky úrad pre koordináciu v rokoch 2017 až 2018 zriadil ad hoc pracovnú skupinu pre učňovskú prípravu a stáže, ktorá vypracovala kontrolný zoznam pre hostiteľské organizácie (napr. „o privítaní učňa alebo stážistu“), vysielajúce organizácie (napr. „o vyslaní učňa alebo stážistu“) a poskytovateľov údajov (napr. „o poskytovaní pracovných ponúk na portáli EURES “). Kontrolný zoznam je k dispozícii na portáli EURES a obsahuje odporúčania týkajúce sa fáz prilákania, náboru a zamestnávania učňov a stážistov v celej Európe. Keďže vnútroštátne informácie a usmernenia o učňovskej príprave a stážach by sa mali okrem iného zverejňovať na portáli EURES, Európsky úrad pre koordináciu už od začiatku roku 2019 umožňuje prenos a zverejňovanie voľných miest v oblasti učňovskej prípravy a stáží na portáli EURES. 2.2.9.Finančné zdroje Činnosti horizontálnej podpory Európskeho úradu pre koordináciu sa podporujú z osi EURES programu EaSI, ktorá poskytuje financovanie činností, ako je vývoj a údržba portálu EURES, spoločný program odbornej prípravy, komunikačné, analytické a sieťové činnosti, ako aj programov mobility, ako je program Tvoje prvé pracovné miesto EURES a cezhraničné partnerstvá. Celkový rozpočet vyčlenený pre os EURES počas referenčného obdobia zodpovedal približne 20 % rozpočtu programu EaSI, čo je približne 24,3 milióna EUR v roku 2018 a 33,8 milióna EUR v roku 2019.





3.Vykonávanie nariadenia v krajinách siete EURES Analýza v tomto oddiele vychádza z odpovedí prijatých od národných úradov pre koordináciu v rámci prieskumu a kontrolného zoznamu a z iných informácií, ktoré má Komisia k dispozícii. V tabuľke na začiatku každého pododdielu sa uvádza súhrn súvisiaceho bodu v kontrolnom zozname dodržiavania súladu pri vykonávaní nariadenia o sieti EURES. Pri oznamovaní údajov o čiastkových opatreniach sa v tabuľke uvádzajú súhrnné výsledky opatrení. Pri oznamovaní údajov za všetky čiastkové opatrenia sa uvádza najnižšia hodnota (napr. ak sa jedno čiastkové opatrenie označilo ako „nedokončené“, celé opatrenie je označené ako „X – nedokončené“). Ak nie sú oznámené údaje za niektoré čiastkové opatrenia, opatrenie sa uvádza ako čiastočne dokončené. * Podľa národného úradu pre koordináciu sú údaje nedostupné alebo neboli oznámené žiadne údaje. 3.1.Zloženie siete a organizačné záležitosti 3.1.1.Požiadavky nariadenia Podľa nariadenia o sieti EURES platí, že pokiaľ ide o zloženie a organizáciu siete, krajiny siete EURES musia informovať Európsky úrad pre koordináciu o svojom určenom národnom úrade pre koordináciu a zástupcovi v Európskej koordinačnej skupine. Pokiaľ ide o členov a partnerov siete EURES, od krajín siete EURES sa vyžaduje, aby nominovali verejnú službu zamestnanosti (VSZ) za člena v každej krajine a uznali jej osobitný štatút, ako aj zabezpečili splnenie súboru minimálnych kritérií , v ktorých sa uvádzajú povinnosti VSZ. Okrem toho by organizácie, ktoré boli súčasťou vnútroštátnych sietí EURES pred nadobudnutím účinnosti nariadenia o sieti EURES, mohli zostať partnermi aj počas prechodného obdobia až do 13. mája 2019, potom však budú musieť opätovne požiadať o členstvo alebo partnerstvo v rámci siete EURES. Národný úrad pre koordináciu musel informovať Európsky úrad pre koordináciu o zložení svojej siete počas prechodného obdobia. 3.1.2.Vykonávanie Všetky krajiny siete EURES určili národné úrady pre koordináciu a zástupcov v Európskej koordinačnej skupine a vymenovali VSZ za členov siete EURES už pred rokom 2018. Európsky úrad pre koordináciu bol informovaný o všetkých zmenách v zložení siete EURES. Národné úrady pre koordináciu okrem toho podľa potreby identifikovali organizácie s prechodným štatútom. 3.1.3.Výzvy V súvislosti s týmto súborom požiadaviek neuviedli krajiny siete EURES žiadne zásadné výzvy. 3.2.Riadenie a spolupráca s organizáciami mimo siete EURES 3.2.1.Požiadavky nariadenia Základnými organizáciami siete EURES v krajinách siete EURES sú VSZ a ďalší členovia a partneri siete EURES. Fungovanie siete si však vyžaduje spoluprácu s množstvom ďalších organizácií. V nariadení o sieti EURES sa uvádza, že zodpovednosťou národných úradov pre koordináciu je podpora spolupráce s príslušnými zainteresovanými subjektmi (ako sú sociálni partneri, inštitúcie odbornej prípravy a inštitúcie vysokoškolského vzdelávania, obchodné komory) a informačnými a poradnými službami a sieťami EÚ. Okrem toho by mali národné úrady pre koordináciu umožňovať aj pravidelné dialógy o sieti EURES so sociálnymi partnermi, a to v súlade s vnútroštátnym právom a praxou, a nadviazať kontakty s príslušnými orgánmi na vnútroštátnej úrovni, pokiaľ ide o poskytovanie prístupu k informáciám o zdaňovaní, záležitostiach súvisiacich s pracovnými zmluvami, dôchodkoch, zdravotnom poistení, sociálnom zabezpečení a aktívnych opatreniach na trhu práce pre uchádzačov o zamestnanie a zamestnávateľov. 3.2.2.Vykonávanie V rokoch 2018 až 2020 prijali takmer všetky krajiny siete EURES, ktoré odpovedali na kontrolný zoznam, niekoľko opatrení na (opätovné) posilnenie spolupráce a dialógu s mnohými organizáciami zainteresovaných subjektov, príslušnými orgánmi a informačnými a poradnými službami Únie. Väčšina krajín siete EURES dokončila mapovanie príslušných zainteresovaných subjektov, sietí EÚ, sociálnych partnerov a vnútroštátnych orgánov a vytvorila s nimi komunikačné kanály. V niektorých prípadoch boli opatrenia dokončené iba čiastočne, a to buď preto, že sa neuskutočnila žiadna analýza na identifikáciu nových potenciálnych zainteresovaných subjektov, alebo členovia a partneri neboli zahrnutí do interakcií s týmito organizáciami, pretože boli prijatí nedávno, prípadne ešte neboli prijatí žiadni členovia a partneri. Krajiny siete EURES sa spoliehali na tlačené a online informácie, otvorené alebo obmedzené výzvy na predkladanie žiadostí, ale aj na jednotlivé stretnutia, výzvy, e-maily a informačné semináre s cieľom osloviť zainteresované subjekty s ohľadom na možnú spoluprácu.

3.2.3.Výzvy V súvislosti s týmto súborom požiadaviek neuviedli krajiny siete EURES žiadne zásadné výzvy za obdobie 2016 až 2018. V súčasnom období podávania správ však národné úrady pre koordináciu poukazovali na niekoľko prekážok spojených s komunikáciou s externými zainteresovanými subjektmi. Niektoré národné úrady pre koordináciu čelia problémom pri získavaní dôvery zainteresovaných subjektov a pri jasnom prezentovaní pridanej hodnoty členstva v sieti EURES vzhľadom na možné prijatie do siete EURES, najmä pre administratívne zaťaženie, ktoré s tým súvisí. Ďalšie výzvy súvisia s nedostatkom ľudských zdrojov a ťažkosťami pri hľadaní spoločnej vízie s niektorými externými zainteresovanými subjektmi. 3.3.Rozšírenie siete 3.3.1.Požiadavky nariadenia S cieľom rozšíriť sieť EURES sa v nariadení o sieti EURES vyžaduje od každej krajiny siete EURES vytvorenie a zavedenie systému prijímania organizácií za členov a partnerov siete EURES, ako aj monitorovanie dodržiavania uplatniteľného práva zo strany týchto organizácií. Systém prijímania musel byť zavedený do 13. mája 2018 a mal vychádzať z minimálnych kritérií stanovených v nariadení o sieti EURES. Krajiny siete EURES mohli pridať aj vnútroštátne kritériá prijímania. Vo vykonávacom rozhodnutí Komisie (EÚ) 2017/1255 sa odkazom na článok 11 ods. 8 nariadenia poskytol vzorový dokument na opis vnútroštátneho systému prijímania a postupov, podľa ktorých národné úrady pre koordináciu informujú Európsky úrad pre koordináciu. 3.3.2.Vykonávanie Všetky krajiny siete EURES už vytvorili alebo začali pripravovať systém prijímania na účely prijímania iných organizácií ako VSZ za členov a partnerov. Krajiny, ktoré nie sú členmi siete EURES, ešte nezačali s prácami na prijímaní, pretože nariadenie o sieti EURES prevzal koncom roku 2019 Spoločný výbor EHP a v súčasnosti stále prebieha vykonávanie na vnútroštátnej úrovni. Takmer všetky krajiny siete EURES informovali Európsky úrad pre koordináciu o svojich vnútroštátnych systémoch prijímania pomocou vzorového dokumentu vymedzeného vo vykonávacom rozhodnutí (EÚ) 2017/1255. Nových členov a/alebo partnerov však doteraz prijalo iba 13 krajín siete EURES. Viac ako polovica krajín siete EURES teda aj pri zavedenom formálnom systéme prijímania nerealizovala prijímanie nových členov a partnerov. Dvadsať krajín siete EURES uviedlo, že úplne alebo takmer úplne zaviedlo systém monitorovania pre nových členov a partnerov, zatiaľ čo päť krajín je v polovici zavádzania alebo s ním začalo. Zvyšok krajín siete EURES ešte nezačal so zavádzaním systému monitorovania buď preto, že ešte nemá zavedený systém prijímania, alebo preto, že čaká na prijatie prvých organizácií. 3.3.3.Výzvy Jednou z výziev identifikovaných v rokoch 2016 až 2018 bolo oneskorenie nastavenia systému prijímania, čo sa však do značnej miery podarilo prekonať. Nárast počtu nových členov a partnerov je však pomalý. Pri malom počte novoprijatých členov a partnerov pretrváva výzva v súvislosti so zavádzaním prijatého systému prijímania. 3.4.Výmena voľných pracovných miest a životopisov 3.4.1.Požiadavky nariadenia Pokiaľ ide o preposielanie životopisov a voľných pracovných miest, v nariadení o sieti EURES sa od všetkých členov a partnerov siete EURES vyžaduje, aby preposlali svoje verejne dostupné voľné pracovné miesta a životopisy na portál EURES a pripravili sa na výmenu údajov o učňovskej príprave a stážach. Všetky výmeny údajov sa musia uskutočňovať prostredníctvom jediného koordinovaného kanála. Na základe článku 17 ods. 8 nariadenia sa vykonávacím rozhodnutím (EÚ) 2018/1021 zaviedli technické normy, ktoré majú krajiny siete EURES uplatňovať na voľné pracovné miesta a životopisy na účely automatizovaného priraďovania na portáli EURES. Krajiny siete EURES musia takisto zabezpečiť zviditeľnenie portálu EURES na vnútroštátnej úrovni a vymieňať si informácie o vnútroštátnych postupoch a problematike údajov. 3.4.2.Vykonávanie Pokiaľ ide o preposielanie životopisov a voľných pracovných miest, 31 krajín siete EURES zaviedlo systém na preposielanie voľných pracovných miest a viac ako polovica krajín siete EURES preposiela životopisy prostredníctvom jediného koordinovaného kanála. Väčšina ostatných krajín siete EURES očakáva zavedenie systému do konca roku 2020, upozorňuje však na oneskorenia, najmä z dôvodu pandémie ochorenia COVID-19 v Európe od marca 2020. Národné úrady pre koordináciu informovali, že účasť na stretnutiach pracovnej skupiny pre interoperabilitu a podpora Európskeho úradu pre koordináciu im pomáhajú plniť povinnosti vyplývajúce z vykonávacieho aktu. Vo väčšine prípadov možno stáže a učňovskú prípravu preniesť na portál EURES pomocou prenosového kanálu zriadeného pre voľné pracovné miesta. Niektoré krajiny siete EURES však nemôžu realizovať prenos ponúk učňovskej prípravy a stáží na portál EURES z dôvodu absencie národných politických rámcov určených na riešenie týchto voľných pracovných miest, ako sú pracovné ponuky (napr. Švédsko, Portugalsko), alebo ich riadenia inou organizáciou, ako je ministerstvo školstva (napr. Francúzsko). Pokračuje implementácia Európskej klasifikácie zručností, kompetencií, kvalifikácií a povolaní (ESCO), vytváranie krížových odkazov na zavedené vnútroštátne klasifikačné systémy a prenos údajov v dohodnutom formáte. Klasifikáciu ESCO používa malý počet krajín siete EURES, a preto nemuseli zaviesť zmenu. Krajiny siete EURES majú na dokončenie vytvárania krížových odkazov lehotu tri roky od uverejnenia vykonávacieho rozhodnutia, t. j. do roku 2021.

3.4.3.Výzvy Preposielanie životopisov a voľných pracovných miest prostredníctvom jediného koordinovaného kanálu bol oneskorený v dôsledku niekoľkých výziev. Pokiaľ ide o preposielanie životopisov, národné úrady pre koordináciu opakovane zdôrazňovali problémy vyplývajúce z potreby integrovať vyhlásenie o ochote spoločne využívať údaje uchádzačov o zamestnanie alebo zaviesť nové postupy, ako napríklad analýzu rizík, aby boli v súlade s predpismi o ochrane údajov. Národné úrady pre koordináciu informujú aj o interných výzvach spojených s nízkou prioritou v rámci svojich IT oddelení, ktorá sa prisudzuje tomuto konkrétnemu projektu. Okrem toho bolo v niektorých prípadoch potrebné upraviť interné databázy, čo proces ešte viac oddialilo. Prepojenie novoprijatých členov a partnerov siete EURES prostredníctvom jediného koordinovaného kanálu bolo identifikované ako budúca výzva, ktorej význam bude narastať s nárastom počtu novoprijatých organizácií. 3.5.Podporné služby 3.5.1.Požiadavky nariadenia Krajiny siete EURES musia zabezpečovať kontinuitu služieb siete EURES prostredníctvom svojich vnútroštátnych verejných služieb zamestnanosti, poskytovať uchádzačom o zamestnanie a zamestnávateľom informácie a pomoc pri registrácii na portál EURES a monitorovať členov a partnerov pri poskytovaní služieb. V nariadení o sieti EURES sa zároveň stanovuje, že podporné služby by sa mali poskytovať v cezhraničných regiónoch, kde sa členovia alebo partneri siete EURES zúčastňujú na konkrétnych štruktúrach spolupráce a služieb. Od krajín siete EURES sa zároveň očakáva, že do svojich vnútroštátnych aktívnych politík trhu práce začlenia podporu mobility. 3.5.2.Vykonávanie Všetky krajiny siete EURES informujú o činnostiach a opatreniach prijatých s cieľom zabezpečiť kontinuitu poskytovania podporných služieb pre uchádzačov o zamestnanie a zamestnávateľov prostredníctvom svojich vnútroštátnych VSZ. Informácie o sieti EURES sú k dispozícii na všetkých webových sídlach VSZ a vnútroštátnych portáloch EURES, ak existujú. Poradcovia siete EURES navyše poskytujú informácie jednotlivým uchádzačom o zamestnanie a pracovníkom. Uchádzačom o zamestnanie a zamestnávateľom sa poskytuje poradenstvo a podpora pri registrácii na portáli EURES. V niektorých prípadoch sa ešte nezrealizovalo zabezpečenie poskytovania týchto služieb členmi a partnermi siete EURES, pretože do siete neboli prijaté žiadne nové organizácie. V 13 krajinách siete EURES sa podporné služby v cezhraničných regiónoch poskytujú aj prostredníctvom členov a partnerov siete EURES. V ostatných prípadoch boli na účely poskytovania podporných služieb identifikované príslušné zainteresované subjekty v cezhraničných regiónoch, ktoré však zatiaľ neboli prijaté za členov alebo partnerov. Osemnásť krajín siete EURES uviedlo, že zaviedli opatrenia na otvorenie aktívnych politík trhu práce, medzi ktoré má patriť pomoc pri hľadaní práce v zahraničí a možnosť využívania služby aj pre cudzincov, a dve krajiny siete EURES sú v procese ich realizácie. 3.5.3.Výzvy V súvislosti s týmto súborom požiadaviek neuviedli krajiny siete EURES žiadne zásadné výzvy. 3.6.Výmena informácií, plánovanie a meranie výkonnosti 3.6.1.Požiadavky nariadenia V nariadení o sieti EURES sa vyžaduje, aby krajiny siete EURES zbierali, analyzovali a spoločne využívali informácie o svojej vnútroštátnej situácii na trhu práce vrátane nedostatku a nadbytku pracovnej sily, ako aj o svojich vnútroštátnych činnostiach siete EURES. Krajiny siete EURES musia takisto poskytovať informácie o svojich plánovaných činnostiach a podávať správy o výkonnosti svojej siete pomocou vzorových dokumentov Komisie pre plánovací cyklus a systém merania výkonnosti. 3.6.2.Vykonávanie Výmena informácií medzi národnými úradmi pre koordináciu a Európskym úradom pre koordináciu, ako aj národnými úradmi pre koordináciu a členmi a partnermi siete EURES, sa uskutočňuje prostredníctvom činností odbornej prípravy, stretnutí a prostredníctvom usmernení a informačných materiálov. Všetkých 27 krajín siete EURES, ktoré o tejto téme informovali, navyše poskytuje informácie o trhu práce, ktoré prispievajú k spoločnej analýze pre sieť EURES. 3.6.3.Výzvy Krajiny siete EURES uvádzajú problémy so zberom a vykazovaním údajov pre systém merania výkonnosti a plánovací cyklus. Národné úrady pre koordináciu osobitne zdôrazňujú značné pracovné zaťaženie spojené s podávaním správ a spochybňujú oprávnenosť takéhoto administratívneho zaťaženia. Vývoj IT nástrojov, ktoré by mohli znížiť pracovné zaťaženie a uľahčiť zber údajov, sa pre menšie krajiny siete EURES nevníma ako nákladovo efektívny, pretože si vyžaduje značné finančné investície. Ďalej sa zmieňujú o nedostatočnom vnútornom súlade medzi podávaním správ v prípade systému merania výkonnosti a plánovacieho cyklu, ako aj o nesúlade medzi podávaním správ v prípade siete EURES a vnútornými vnútroštátnymi systémami podávania správ, ktoré sa opierajú o rôzne ukazovatele alebo používajú odlišné obdobia podávania správ. V niektorých prípadoch nie sú dostupné údaje o konkrétnych ukazovateľoch na vnútroštátnej úrovni, najmä pokiaľ ide o počet voľných pracovných miest, ktoré sú k dispozícii. Nedostatok alebo nespoľahlivosť nahlásených údajov podľa národných úradov pre koordináciu obmedzuje spoľahlivosť a úplnosť možnej analýzy. 3.7.Riešené opatrenia z predchádzajúceho obdobia podávania správ V prvej správe o činnosti siete EURES sa určili niektoré priority pre národné úrady pre koordináciu na obdobie 2018 – 2020 s cieľom zabezpečiť súlad s nariadením o sieti EURES a efektívne fungovanie siete EURES. Konkrétne boli vydané tieto odporúčania:

·pokrok v rozširovaní siete, ·posilnenie spolupráce s ostatnými zainteresovanými subjektmi a v rámci siete, ·začleňovanie a optimalizácia komunikačných činností, ·zlepšenie prenosu údajov na portál EURES a digitálnych činností, ·ďalšia integrácia cielených programov mobility do činností krajín siete EURES, ·zaistenie súladu s dátumami predloženia a žiadosťami o údaje. Pokiaľ ide o rozširovanie siete, prijímanie nových členov a partnerov prebehlo nerovnomerne vo všetkých krajinách siete EURES, hoci vo väčšine krajín siete EURES sa dosiahol významný pokrok pri vytváraní systémov prijímania. Napriek tomu stále pretrvávajú prekážky, ktoré bránia rozšíreniu siete. Pokiaľ ide o zlepšenie spolupráce s ostatnými zainteresovanými subjektmi, väčšina národných úradov pre koordináciu informovala o krokoch na zintenzívnenie dialógu a spolupráce s inými organizáciami, verejnými orgánmi a sieťami Únie. Poukázalo sa však na to, že zvýšiť úroveň informovanosti a ocenenia externých organizácií v súvislosti s pridanou hodnotou siete EURES je často náročné. Z hľadiska zlepšenia komunikácie a propagácie siete EURES sa krajiny siete EURES zapojili do propagácie siete EURES v sociálnych médiách a podnikli kroky na zvýšenie jej viditeľnosti. Okrem toho sa podľa odporúčaní podnikli kroky na zlepšenie prenosu údajov tým, že väčšina krajín siete EURES zaviedla jediný koordinovaný kanál. Pokiaľ ide o cielené programy mobility, ukazuje sa, že krajiny siete EURES sa usilovali začleniť programy mobility do svojich činností. Nakoniec sa systém merania výkonnosti a vzorové dokumenty plánovacieho cyklu používajú vo všetkých krajinách EURES a takmer všetky z nich poskytujú všetky požadované údaje včas. 4.Vykonávanie nariadenia Európskou komisiou V tomto oddiele sa uvádza prehľad aktuálneho stavu uplatňovania nariadenia o sieti EURES na úrovni EÚ podľa článku 33 druhého pododseku nariadenia, pričom sa uplatňujú rovnaké symboly, aké sa používajú v oddiele 3: 4.7.1.Požiadavky nariadenia Oblasti činností Európskeho úradu pre koordináciu Stav Poskytovanie činností horizontálnej podpory v prospech siete EURES V Príprava na uplatňovanie nariadenia o sieti EURES V Uľahčovanie nadväzovania kontaktov, vzájomného učenia a výmeny osvedčených postupov (článok 8) V Informačné a komunikačné činnosti, ktoré sa týkajú siete EURES (články 1 – 8) V Poskytovanie programu odbornej prípravy pre členov/partnerov siete EURES národných úradov pre koordináciu (článok 8) V Podpora rozširovania siete a systémov prijímania (články 3 – 7 – 11) V Plánovací cyklus a výmena informácií o trhu práce vrátane spoločnej analýzy V Vývoj a prevádzka portálu EURES (vrátane funkcie technickej podpory) a platformy interoperability V Meranie výkonnosti a monitorovanie pokroku V Riadenie a dialóg na úrovni EÚ V 4.7.2.Vykonávanie Európsky úrad pre koordináciu naďalej poskytoval horizontálnu podporu pre sieť EURES:

·Európsky úrad pre koordináciu poskytol potrebné vykonávacie usmernenie organizáciám siete EURES na vnútroštátnej úrovni, napr. pokiaľ ide o odbornú prípravu, podujatia vzájomného učenia, koordinačné stretnutia a pracovné skupiny. ·Pokiaľ ide o podporu pre nadväzovanie kontaktov a učenie, Európsky úrad pre koordináciu pokračoval v organizovaní podujatí vzájomného učenia na rôzne témy a podporoval nadväzovanie kontaktov a dvojstranné diskusie počas každoročných seminárov o plánovacom cykle. Počas stretnutí Európskej koordinačnej skupiny boli navyše zástupcovia národných úradov pre koordináciu často vyzvaní, aby predstavili svoje osvedčené postupy a inovatívne prístupy. Extranet siete EURES bol navyše aktualizovaný o príslušné zdroje na uľahčenie nadväzovania kontaktov. ·Európsky úrad pre koordináciu pokračoval v uskutočňovaní činností odbornej prípravy pre členov a partnerov siete EURES. Z analýzy odpovedí na prieskumy národných úradov pre koordináciu vyplýva, že tieto činnosti osobitne ocenili národné úrady pre koordináciu. ·Európsky úrad pre koordináciu a Komisia aktívne zvyšovali informovanosť o sieti EURES prostredníctvom svojich vlastných informačných a komunikačných činností a poskytovaním komunikačnej podpory krajinám siete EURES. ·Podpora rozširovania siete sa poskytovala prostredníctvom podujatí vzájomného učenia, odbornej prípravy, diskusií na stretnutiach Európskej koordinačnej skupiny a zriadenia pracovnej skupiny pre danú tému s mandátom na vypracovanie súboru usmernení a súboru nástrojov týkajúcich sa systému prijímania, procesu prijímania, uzatvárania zmluvných vzťahov s novými členmi a partnermi a práce rozšírenej siete EURES. Pokiaľ ide o plánovací cyklus a výmenu informácií o trhu práce, formalizácia vzorových dokumentov na podávanie správ a spoločných analýz bola dokončená už pred rokom 2018. Pokiaľ ide o výmenu informácií o trhoch práce, Európsky úrad pre koordináciu pokračoval vo vypracúvaní správ o tokoch mobility pracovnej sily v EÚ a v predkladaní štatistík a analýz o nedostatku a nadbytku pracovnej sily. V súvislosti so zdokonaľovaním portálu EURES bol úspešne zavedený systém výmeny údajov a bolo spustené vytváranie krížových odkazov na Európsku klasifikáciu zručností, kompetencií, kvalifikácií a povolaní (ESCO). Fungovanie portálu EURES sa počas referenčného obdobia ďalej zlepšilo vďaka ďalším funkciám a prieskumu spokojnosti zákazníkov. Európsky úrad pre koordináciu naďalej poskytoval podporu používateľom portálu EURES prostredníctvom centralizovanej technickej podpory. Niektoré krajiny siete EURES preposielajú ponuky učňovskej prípravy a stáží na portál EURES a Európsky úrad pre koordináciu poskytol usmernenie organizáciám, ktoré s nimi spolupracujú. Pokiaľ ide o monitorovací cyklus siete EURES, boli zavedené nástroje na hodnotenie a monitorovanie systému merania výkonnosti a výsledky sú k dispozícii. 4.7.3.Výzvy Napriek ďalšiemu úsiliu o propagáciu siete EURES zo všetkej dostupnej spätnej väzby vyplýva, že je potrebné ešte viac posilniť informačné a komunikačné činnosti na propagáciu značky EURES. Na účely vykonávania nariadenia o sieti EURES a fungovania siete sú nevyhnutné činnosti odbornej prípravy, podujatia vzájomného učenia a pracovné skupiny a prospešné môžu byť úpravy v programe odbornej prípravy, ktoré umožnia väčšiu flexibilitu (napr. ďalšie online moduly, širší prístup). Národné úrady pre koordináciu oceňujú plánovací cyklus a výmenu informácií o trhoch práce, každoročný seminár o plánovacom cykle a správu o nedostatku a nadbytku pracovnej sily. Použiteľnosť informácií o nedostatku a nadbytku na trhu práce, ktoré majú poskytovať samotné národné úrady pre koordináciu, je však obmedzená z dôvodu metodických výziev a dostupnosti údajov. Okrem toho je potrebné ďalšie zosúladenie plánovacieho cyklu a merania výkonnosti, aby sa znížilo administratívne zaťaženie. Pokiaľ ide o vývoj portálu EURES a interoperabilitu, zatiaľ čo národné úrady pre koordináciu hodnotia aktualizácie portálu EURES a poskytovanie technickej podpory ako veľmi užitočné, potenciál extranetu siete EURES ako platformy na výmenu medzi organizáciami v rámci siete EURES môže byť predmetom ďalšieho skúmania. 4.7.4.Riešené opatrenia z predchádzajúceho obdobia podávania správ V prvej správe o činnosti EURES sa zdôraznili tieto aspekty vyžadujúce si pozornosť Európskeho úradu pre koordináciu: ·dokončenie a analýza systému merania výkonnosti, ·pokračovanie vo vývoji a zdokonaľovaní portálu EURES, ·pokračovanie v poskytovaní vykonávacieho usmernenia, najmä pokiaľ ide o systémy prijímania, ·posilnenie komunikácie a značky siete EURES, ·integrácia cezhraničných činností a výmeny informácií. Európsky úrad pre koordináciu dokončil zavedenie a následné analýzy systému merania výkonnosti a pokračoval v práci na vývoji pokročilých funkcií na portáli EURES. Okrem toho prijal také opatrenia, ako je organizovanie podujatí vzájomného učenia a zriadenie pracovnej skupiny na poskytovanie ďalších usmernení a podporných materiálov o rozšírení siete. Boli prijaté kroky na posilnenie komunikácie siete EURES na úrovni EÚ, vnútroštátnej a miestnej úrovni. A napokon, pokiaľ ide o integráciu cezhraničných činností a systematickú výmenu informácií v rámci cezhraničných partnerstiev, Komisia/Európsky úrad pre koordináciu poskytli príjemcom v cezhraničných partnerstvách vzorové dokumenty monitorovania prispôsobené systému merania výkonnosti, zodpovedajúce tým, ktoré sa používajú na vnútroštátnej úrovni, s cieľom uľahčiť zber údajov a porovnateľnosť informácií. Okrem toho sa od roku 2020 údaje z monitorovania cezhraničných partnerstiev analyzujú v správach o systéme merania výkonnosti.

5.Závery a odporúčania 5.1.Závery S cieľom dosiahnuť reformu siete EURES a zabezpečiť spravodlivú mobilitu pracovnej sily v rámci EÚ sa v nariadení o sieti EURES stanovilo niekoľko požiadaviek na sieť EURES. Ako sa zdôrazňuje v prvej správe o činnosti siete EURES, náročné prostredie vykonávania a vonkajšie faktory viedli k oneskoreniu pri plnení týchto povinností do roku 2018. Európsky úrad pre koordináciu aj krajiny siete EURES dosiahli v období od júla 2018 do júna 2020 pokrok vo vykonávaní nariadenia a zostávajúce opatrenia sú v procese dokončovania. Príklady hlavných úspechov v referenčnom období: ·väčšina krajín siete EURES má zavedený systém prijímania a takmer polovica krajín siete EURES prijala nových členov a partnerov siete EURES, ·všetky krajiny siete EURES okrem jednej zaviedli systém preposielania voľných pracovných miest prostredníctvom jediného koordinovaného kanála a viac ako polovica krajín siete EURES preposiela životopisy, ·krajiny siete EURES s pomocou Európskeho úradu pre koordináciu spustili vytváranie krížových odkazov na Európsku klasifikáciu zručností, kompetencií, kvalifikácií a povolaní (ESCO), ·Európsky úrad pre koordináciu prijal niekoľko opatrení na zlepšenie použiteľnosti portálu EURES a Európsky úrad pre koordináciu skúma možnosti, ako v blízkej budúcnosti umožniť automatizované priraďovanie životopisov k voľným pracovným miestam, ·systém merania výkonnosti a vzorové dokumenty plánovacieho cyklu sa využívajú v plnej miere. Stále však zostáva vyriešiť niektoré výzvy a objavujú sa nové. Epidémia ochorenia COVID-19 a uzavretie vnútorných hraníc mali v roku 2020 značný vplyv na voľný pohyb pracovníkov a operácie siete EURES. Na jar 2020 sa nové činnosti umiestňovania takmer úplne zastavili. Informačné činnosti siete EURES boli vážne zasiahnuté. Národné úrady pre koordináciu informovali, že zamestnanci siete EURES, najmä v národných úradoch pre koordináciu založených na VSZ, boli presunutí do iných funkcií VSZ, ako je napríklad zavedenie krátkodobých pracovných podporných schém, ktoré sa považujú za naliehavejšie, čo vážne bráni poskytovaniu služieb siete EURES. Postupné opätovné otváranie hraníc od júna 2020 viedlo k pomalej reaktivácii činností siete EURES. Európsky úrad pre koordináciu predstavil v máji 2020 akčný plán opätovného začatia činností siete EURES v roku 2020. Stále je príliš skoro na to, aby sa určil dlhodobý efekt v sieti, ktorý bude potrebné prehodnotiť v závislosti od vývoja krízy. Z krátkodobého hľadiska sú okrem toho hlavné priority fungovania siete EURES spojené s jej rozšírením a rozvojom interoperability. Rozšírenie siete EURES je nevyhnutné pre jej schopnosť poskytovať kľúčové odborné znalosti v otázkach mobility, a to aj prostredníctvom portfólia nových členov a partnerov siete EURES s rôznymi zručnosťami a špecializáciami. V tomto ohľade musia krajiny siete EURES ďalej prijímať nové organizácie a budú čeliť výzve riadenia širšej siete. Vzhľadom na rýchlo sa meniace technologické súvislosti je navyše dôležité, aby portál EURES mohol uchádzačom o zamestnanie a zamestnávateľom ponúknuť najmodernejšie služby z hľadiska použiteľnosti, používateľskej ústretovosti a účinnosti. Zároveň je dôležité, aby všetky krajiny siete EURES boli schopné preposielať na portál životopisy aj voľné pracovné miesta s cieľom zvýšiť množstvo príležitostí pre používateľov siete EURES a pokračovať v práci na vytváraní krížových odkazov na klasifikáciu ESCO a poskytovaní údajov vo formáte ESCO, aby sa umožnilo automatizované priraďovanie v neskoršej fáze, čo by prilákalo aj viac členov a partnerov siete EURES. Sieti EURES by z dlhodobého hľadiska pomohlo ďalšie skúmanie synergií s doplňujúcimi iniciatívami, ako sú Europass a jednotná digitálna brána. Ďalšia integrácia analýzy vonkajších faktorov (napr. starnúcej populácie, nezamestnanosti mladých ľudí) do dlhodobého plánovania siete EURES by navyše mohla zvýšiť význam siete v dynamickom kontexte trhu práce. Tieto výzvy sa budú musieť vyriešiť v osobitne zložitom a neistom období pre mobilitu pracovnej sily a sieť EURES. Ako bolo uvedené vyššie, pandémia ochorenia COVID-19 v Európe bránila mobilite pracovnej sily a presunula zdroje a strategické priority v krajinách siete EURES, pričom to malo vplyv na ich operatívnu prácu a mohlo to spôsobiť ďalšie oneskorenia vo vykonávaní opatrení siete EURES. Okrem toho je dôležité, aby presun Európskeho úradu pre koordináciu do Európskeho orgánu práce naplánovaný na rok 2021 zabezpečil kontinuitu horizontálnej podpory, ktorá sa poskytuje krajinám siete EURES. 5.2.Odporúčania pre krajiny siete EURES V nadväznosti na kľúčové zistenia týkajúce sa stavu vykonávania a zostávajúcich výziev, ktoré boli zistené v správe, možno zhrnúť hlavné priority týkajúce sa budúceho obdobia podávania správ takto: ·Opätovné začatie činností siete EURES: v záujme koordinovaného zmiernenia dôsledkov ochorenia COVID-19 je pre krajiny siete EURES nevyhnutné ihneď nadviazať na vykonávanie akčného plánu opätovného začatia činností siete EURES. ·Rozšírenie siete: počas aktuálneho referenčného obdobia došlo k mnohým pokrokom v oblasti zavedenia systému prijímania v každej krajine siete EURES a prijímania nových členov a partnerov. Sieť EURES napriek tomu rastie pomalým tempom. Je dôležité, aby krajiny siete EURES, ktoré ešte neprijali nových členov a partnerov, zintenzívnili svoje úsilie v tomto ohľade tým, že budú aktívne cielene oslovovať potenciálnych členov a partnerov. Zároveň je dôležité, aby krajiny siete EURES, ktoré už pracujú v širšej sieti, upravili svoje vnútorné riadenie a pracovné procesy tak, aby zohľadňovali nové zloženie siete. ·Interoperabilita a rozvoj IT: hoci sa prijali opatrenia, ktorými sa umožňuje automatizovaný prenos životopisov a voľných pracovných miest danej krajiny na portál EURES, ešte stále treba vykonať ďalšiu prácu. Na dokončenie vykonávania nariadenia o sieti EURES je nevyhnutné, aby všetky krajiny siete EURES boli napojené na jediný koordinovaný kanál. Okrem toho by sa prioritou národných úradov pre koordináciu malo stať vytváranie krížových odkazov na Európsku klasifikáciu zručností, kompetencií, kvalifikácií a povolaní. Preto je nevyhnutné, aby krajiny siete EURES mali na vykonávanie týchto zmien potrebné ľudské a IT zdroje. ·Rozvoj služieb siete EURES: zatiaľ čo poskytovanie služieb siete EURES vo všetkých krajinách siete EURES je zabezpečené, je dôležité, aby sieť EURES integrovala analýzu trendov na trhu práce do plánovania svojich činností v ešte väčšej miere a aby preskúmala potrebu cielených činností z hľadiska sociálno-demografického vývoja.





5.3.Opatrenia, ktoré má prijať Európsky úrad pre koordináciu a Európska komisia Na základe vyššie uvedených výziev by mal Európsky úrad pre koordináciu uprednostniť tieto aspekty: ·Zorganizovať bezproblémový presun Európskeho úradu pre koordináciu do Európskeho orgánu práce, čím sa zabezpečí kontinuita činností. Najvyššou prioritou do konca roku 2021 by malo byť vykonávanie akčného plánu presunu dohodnutého medzi Komisiou a Európskym orgánom práce s postupným presunom činností, odbornej prípravy a získavania praktických skúseností pre zamestnancov Európskeho orgánu práce. ·Podporovať národné úrady pre koordináciu a celú sieť EURES pri opätovnom začatí činností siete EURES a vykonávaní akčného plánu opätovného začatia činnosti. ·Spolu s národnými úradmi pre koordináciu posilniť poskytovanie potrebných informácií, služieb umiestňovania a následných služieb po nábore pracovníka pre sezónnych pracovníkov, cezhraničných pracovníkov a ďalšie osoby, ktoré sú najviac postihnuté krízou spôsobenou ochorením COVID-19. ·Presadzovať a podporovať využívanie Európskeho sociálneho fondu plus (ESF+) na financovanie činností siete EURES v nasledujúcom programovom období 2021 – 2028. ·Zamerať sa nielen na poskytovanie neustálych usmernení týkajúcich sa plánovacieho cyklu a systému merania výkonnosti, ale aj na inovatívne riešenia kombinujúce tieto dva nástroje s cieľom uľahčiť zber a analýzu údajov, ako aj konzistentnosť zhromaždených informácií. Po nadobudnutí účinnosti jednotnej digitálnej brány a jej vykonávacieho aktu bude navyše nevyhnutné ďalej rozvíjať proces zhromažďovania štatistických údajov o používateľoch, najmä časov odozvy, a to bez toho, aby sa zvyšovalo administratívne zaťaženie národných úradov pre koordináciu. ·Ďalej podporovať dialóg a diskusiu s cieľom uľahčiť identifikáciu systémov spolupráce určených na ponúkanie príležitostí pre mladých pracovníkov a na odbornú prípravu. Chýbajúce jednotné a štandardizované vymedzenie pojmov a právne rámce pre učňovskú prípravu a stáže bránia krajinám siete EURES v propagácii týchto voľných pracovných miest na portáli EURES a v rámci svojich služieb. ·Pokračovať v práci na zdokonaľovaní portálu EURES, čím sa umožní automatizované priraďovanie životopisov k voľným pracovným miestam, ako aj interakcia s portálom Europass, jednotnou digitálnou bránou a Európskou klasifikáciou zručností, kompetencií, kvalifikácií a povolaní. 5.4.Opatrenia, ktoré má prijať Európsky orgán práce ·Zorganizovať bezproblémový presun Európskeho úradu pre koordináciu do Európskeho orgánu práce, čím sa zabezpečí kontinuita činností v spolupráci s Komisiou. Najvyššou prioritou do konca roku 2021 by malo byť vykonávanie akčného plánu presunu spolu s náborom kvalifikovaných zamestnancov na podporu Európskeho úradu pre koordináciu. ·Vypracovanie komplexného prístupu k podpore spravodlivej mobility so sieťou EURES ako kľúčová činnosť, ktorá môže rozhodujúcim spôsobom prispieť k poskytovaniu informácií, umiestňovaniu a následnej pomoci po nábore pracovníka pri predchádzaní nekalým praktikám mobility. ·Posilniť komunikáciu siete EURES a propagáciu značky EURES na úrovni EÚ, vnútroštátnej a miestnej úrovni začlenením siete EURES do celkových komunikačných činností Európskeho orgánu práce. ·V rozpočte Európskeho orgánu práce vyčleniť dostatočné zdroje na prevádzku siete EURES v súlade s ustanoveniami nariadenia o sieti EURES a zohľadniť odporúčania adresované Európskemu úradu pre koordináciu. Príloha – Príslušné údaje Typ mobility 2017 2018 Ročná zmena Dlhodobo sa sťahujúce osoby z krajín EÚ28 (všetky vekové kategórie) žijúce v krajinách EÚ28 (demografické údaje Eurostatu) 17 miliónov 17,6 milióna +3,6 % Dlhodobo sa sťahujúce osoby z krajín EÚ28 v produktívnom veku (20 – 64 rokov) žijúce v krajinách EÚ28 (demografické údaje Eurostatu) 12,4 milióna 12,9 milióna +3,4 % (ako podiel na celkovom obyvateľstve v produktívnom veku v krajinách EÚ28) 4,1 % 4,2 % Sťahujúce sa osoby z krajín EÚ28 v produktívnom veku žijúce v krajinách EÚ28 (údaje VZPS EÚ) 11,5 milióna 11,7 milióna +1,1 % … z toho aktívne sa sťahujúce osoby z krajín EÚ28 (zamestnané alebo hľadajúce prácu) 9,5 milióna 9,7 milióna +1,9 % (ako podiel na celkovej pracovnej sile v krajinách EÚ28) 4 % 4,1 % Sťahujúce sa osoby z krajín EÚ28 v produktívnom veku, ktoré sa narodili mimo krajiny pobytu (údaje VZPS EÚ) 10,8 milióna 10,95 milióna +1,4 % Cezhraniční pracovníci (20 – 64 rokov) (údaje VZPS EÚ) 1,4 milióna 1,5 milióna +2 % (ako podiel na celkovom počte zamestnaných osôb v krajinách EÚ28) 0,7 % 0,7 % Počet vyslaní (zamestnaných a samostatne zárobkovo činných osôb), všetky vekové kategórie (počet prenosných dokumentov A1) (zdroj: HIVA – KU Leuven) 2,8 milióna 3 milióny +6 % = približný počet osôb 1,8 milióna 1,9 milióna +6 % Ročná obojsmerná mobilita (20 – 64 rokov) (údaje Eurostatu o tokoch mobility) 680 000 (2016) 723 000 (2017) +6 % (v pomere k štátnym príslušníkom krajín EÚ28, ktorí odchádzajú zo svojej krajiny pôvodu v roku 2017) 66 % 72 %